CELEX: E2020J0005
Language: fi
Date: 2021-02-25 00:00:00
Title: Tuomioistuimen tuomio, annettu 25 päivänä helmikuuta 2021, asiassa E-5/20 SMA SA ja Société Mutuelle d’Assurance du Bâtiment et des Travaux Publics vastaan Finanzmarktaufsicht Liechtenstein (Valtion vastuu – Direktiivi 2009/138/EY – Valvontavelvollisuudet – Vakuutussaatavat – Vakuutuksenottajat ja edunsaajat) 2021/C 245/16

24.6.2021   
            
            
               FI
            
            
               Euroopan unionin virallinen lehti
            
            
               C 245/20
            
         
      TUOMIOISTUIMEN TUOMIO,
      annettu 25 päivänä helmikuuta 2021,
      asiassa E-5/20
      SMA SA ja Société Mutuelle d’Assurance du Bâtiment et des Travaux Publics vastaan Finanzmarktaufsicht Liechtenstein
      
         
            (Valtion vastuu – Direktiivi 2009/138/EY – Valvontavelvollisuudet – Vakuutussaatavat – Vakuutuksenottajat ja edunsaajat)
         
      
      (2021/C 245/16)
      Asiassa E-5/20, SMA SA ja Société Mutuelle d’Assurance du Bâtiment et des Travaux Publics vastaan Finanzmarktaufsicht Liechtenstein, Liechtensteinin ruhtinaskunnan korkein oikeus (Fürstlicher Oberster Gerichtshof) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY ja erityisesti sen 27 ja 28 artiklan sekä sitä edeltäneiden direktiivien 73/239/ETY, 88/357/ETY ja 92/49/ETY tulkintaa. EFTAn tuomioistuin, toimien kokoonpanossa Páll Hreinsson, presidentti, ja tuomarit Per Christiansen (esittelevä tuomari) ja Bernd Hammermann, on antanut 25 päivänä helmikuuta 2021 tuomion, jonka tuomiolauselma on seuraava:
      Vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY 27 ja 28 artiklassa ja direktiiveissä 73/239/ETY, 88/357/ETY ja 92/49/ETY ei anneta mitään erityisiä oikeuksia pääasiassa kyseessä olevan kaltaisissa olosuhteissa sellaisille talouden toimijoille, jotka väittävät olevansa vakuutusyrityksen velkojia, eikä niiden perusteella voida nostaa vahingonkorvauskanteita valvontaviranomaista vastaan valtion vastuuta koskevan periaatteen mukaisesti.